ועדת הכנסת, כנסת 19, פרוטוקול מספר 130, 2014-12-01 21:20

יריב לוין: אני פותח את ישיבת ועדת הכנסת.

יריב לוין: על סדר-היום: קביעת ועדה לדיון בהצעת חוק למניעת הסתננות ולהבטחת יציאתם של מסתננים ועובדים זרים מישראל (תיקוני חקיקה והוראות שעה) התשע"ה-2014, מ/904.

יריב לוין: החוק נמצא לפני הקריאה הראשונה.

יריב לוין: אני מציע להעבירו לוועדת הפנים, שם מקומו הנכון והראוי, חרף העובדה שנשמעו כל מיני הצעות, מוועדת העבודה והרווחה ועובדים זרים וועדות אחרות.

מירי רגב: ועדת העבודה והרווחה, שבכלל לא רלוונטית לעניין הזה, לא דנה בזה, ברור שזה ניסיון של האופוזיציה.

אברהם מיכאלי: הוועדה לזכויות הילד.

מירי רגב: הוועדה לזכויות הילד.

יריב לוין: רבותי, מי בעד ההצעה להעביר את זה לוועדת הפנים?

יריב לוין: בעד – פה אחד

יריב לוין: פה אחד.

יריב לוין: אין מתנגדים, אין נמנעים.

אברהם מיכאלי: תודה רבה.

יריב לוין: תודה רבה.

יריב לוין: הישיבה נעולה.